《西施　元夜独酌》
清代·沈谦

新年晴日暖溶溶。尚蹙损眉峰。元宵令节，无奈月朦胧。

勉强凭栏，但说乌云里，倒全见灯红。

鸾筝调苦春绣冷，人未醉、被先烘。金莲欲谢、雪又打窗栊。

伴我无聊，只有梅花在，早香绽东风。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。